تحول كبير واقع لحصاد من بعد ما نشرات “كود”، سابقا تسجيل صوتي ليه فأحد الاجتماعات كيهاجم فيه العنصر وكيقول بلي العنصر هادي 32 عام وهو على راس السبولة، وناض قال بأنه اصلا خذا الامانة العامة فظروف خاصة يعني ماجابهاش على دراعو دابا أكد ل”كود”، أنه لن يترشح لسباق الأمانة العامة لحزب الحركة الشعبية اذ أكد هذا الأخير في تصريح خَصّ به كود، أن هذا الفكرة ديال الترشح” معمرها كانت مطروحة عندو. وأضاف الوزير السابق حصاد، قائلاً: “أنا مغاديش نترشح و نهار الاول لي دخلت للحركة الشعبية دخلت باش ناخد تجربة حزبية بعيدة على الصراعات الخاوية والسي العنصر معمر كان عندي معاه شي مشكل أو صداع و كنعرفو هذي 40 عام اَي فالوقت لي كنت خدام فيه فاس وكان هو فمرموشة كيجي عندي”. وأنهى حصاد تصريحه مع “كود” بالتأكيد: “باب الترشح للأمانة العامة مفتوحة فوجه عموم مناضلي الحزب بما فيهم أعضاء المجلس الوطني وأنا عمري غادي نترشح حقاش ما دخلتش على هادشي للحركة الشعبية وهادشي قلت للعنصر ولجميع قادة الحزب كولشي فراسو”. 
حصاد لي هاجم العنصر على الترشيحات رجع كيرطب معاه وقال لـ”كود”: ماعنديش رغبة نترشح والعنصر صاحبي هادي ربعين عام